	[bookmark: _GoBack]Evropski parlament
2019-2024
	[image: EP logo RGB_Mute]



<Commission>{LIBE}Odbor za državljanske svoboščine, pravosodje in notranje zadeve</Commission>

<RefProc>2023/0224</RefProc><RefTypeProc>(NLE)</RefTypeProc>
<Date>{16/02/2024}16.2.2024</Date>
<RefProcLect>***</RefProcLect>
<TitreType>OSNUTEK PRIPOROČILA</TitreType>
<Titre>o osnutku sklepa Sveta o sklenitvi, v imenu Unije, Sporazuma med Evropsko unijo in Kraljevino Norveško o dodatnih pravilih v zvezi z Instrumentom za finančno podporo za upravljanje meja in vizumsko politiko v okviru Sklada za integrirano upravljanje meja za obdobje od leta 2021 do leta 2027</Titre>
<DocRef>(12129/2023 – C9‑0002/2023 – 2023/0224(NLE))</DocRef>
<Commission>{LIBE}Odbor za državljanske svoboščine, pravosodje in notranje zadeve</Commission>
Poročevalec: <Depute>Charlie Weimers</Depute>


PR_NLE-AP_Agreement


	Oznake postopkov

		*	Postopek posvetovanja
	***	Postopek odobritve
	***I	Redni zakonodajni postopek (prva obravnava)
	***II	Redni zakonodajni postopek (druga obravnava)
	***III	Redni zakonodajni postopek (tretja obravnava)

(Vrsta postopka je odvisna od pravne podlage, ki je predlagana v osnutku akta.)






VSEBINA
Stran
OSNUTEK ZAKONODAJNE RESOLUCIJE EVROPSKEGA PARLAMENTA	5
OBRAZLOŽITEV	6

[bookmark: _Toc160002299]

OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o sklenitvi, v imenu Unije, Sporazuma med Evropsko unijo in Kraljevino Norveško o dodatnih pravilih v zvezi z Instrumentom za finančno podporo za upravljanje meja in vizumsko politiko v okviru Sklada za integrirano upravljanje meja za obdobje od leta 2021 do leta 2027
(12129/2023 – C9‑0002/2023 – 2023/0224(NLE))
(Odobritev)
Evropski parlament,
–	ob upoštevanju osnutka sklepa Sveta (12129/2023),
–	ob upoštevanju osnutka sporazuma med Evropsko unijo in Kraljevino Norveško o dodatnih pravilih v zvezi z Instrumentom za finančno podporo za upravljanje meja in vizumsko politiko v okviru Sklada za integrirano upravljanje meja za obdobje od leta 2021 do leta 2027 (12128/2023),
–	ob upoštevanju zahteve za odobritev, ki jo je Svet podal v skladu s členom 77(2) in točko (a) drugega pododstavka člena 218(6) ter členom 218(7) Pogodbe o delovanju Evropske unije (C9‑0002/2023),
–	ob upoštevanju člena 105(1) in (4) ter člena 114(7) Poslovnika,
–	ob upoštevanju priporočila Odbora za državljanske svoboščine, pravosodje in notranje zadeve (A9‑0000/2024),
1.	odobri sklenitev sporazuma;
2.	naroči svoji predsednici, naj stališče Parlamenta posreduje Svetu, Komisiji ter vladam in parlamentom držav članic in Kraljevine Norveške.

Instrument za finančno podporo za upravljanje meja in vizumsko politiko v okviru Sklada za integrirano upravljanje meja je poseben instrument v okviru schengenskega pravnega reda, namenjen pa je zagotavljanju trdnega in učinkovitega evropskega integriranega upravljanja zunanjih meja. Olajšuje dovoljene prehode meja ob hkratnem preprečevanju in odkrivanju nezakonitega priseljevanja in čezmejnega kriminala, s tem pa varuje schengensko območje v skladu z zavezami držav članic in pridruženih držav glede temeljnih pravic ter podpira enotno izvajanje in posodobitev skupne vizumske politike ter tako prispeva k zagotavljanju visoke ravni varnosti v državah članicah in pridruženih državah.

Poročevalec tudi meni, da bi se zaradi posebne narave schengenskega pravnega reda in pomena njegove enotne uporabe za celovitost schengenskega območja morala vsa pravila, ki se uporabljajo za upravljanje teh programov, za Norveško uporabljati na enak način kot v državah članicah. S tem bo zagotovljena visoka in enotna raven nadzora na zunanjih mejah.

Sporazumi uvajajo tudi posebne mehanizme za hitre prilagoditve sporazumov z Norveško v primeru sprememb ključne zakonodaje Unije, pomembne za izvajanje, kot sta finančna uredba in uredba o skupnih določbah. Sporazum zagotavlja tudi, da se pri vmesnem pregledu IUMV upošteva poznejši začetek udeležbe pridruženih schengenskih držav. Vsebuje tudi določbo o Evropskem sistemu za potovalne informacije in odobritve (ETIAS). 

Glede proračunskega in finančnega nadzora za države članice veljajo horizontalne obveznosti (npr. pristojnost Računskega sodišča, Evropskega urada za boj proti goljufijam (OLAF), Evropskega javnega tožilstva in Komisije), ki izhajajo neposredno iz Pogodbe ali sekundarne zakonodaje Unije, vključno z uredbo o skupnih določbah. Te obveznosti se za države članice uporabljajo ipso facto in zato v uredbi o IUMV niso določene. Te obveznosti je zato treba razširiti na Norveško s sporazumom, na katerega se nanaša ta predlog.

Sklepna ugotovitev poročevalca je, da je ustrezno skleniti sporazum o določitvi dodatnih pravil, potrebnih za sodelovanje Kraljevine Norveške v Instrumentu za finančno podporo za upravljanje meja in vizumsko politiko v okviru Sklada za integrirano upravljanje meja za programsko obdobje od leta 2021 do leta 2027, v skladu s členom 7(6) uredbe o 2021/1148 (uredba o IUMV).

Glede na navedeno Parlamentu priporoča, da odobri sklenitev sporazuma in svoji predsednici naroči, naj stališče Parlamenta posreduje Svetu, Komisiji ter vladam in parlamentom držav članic.

